open-index/open-wikipedia-markdown huggingface dataset:
How to Get Away with Murder

**How to Get Away with Murder** on yhdysvaltalainen draamasarja, jonka ensimmäinen jakso esitettiin ABC-televisiokanavalla 25. syyskuuta 2014. Sarjan päähenkilöinä ovat rikosoikeuden professori Annalise Keating ja hänen firmassaan työskentelevät Bonnie Winterbottom ja Frank Delfino sekä viisi opiskelijaa Connor Walsh, Wes Gibbins, Asher Millstone, Michaela Pratt ja Laurel Castillo, jotka puolustavat rikoksesta syytettyjä ja sekaantuvat itsekin murhatapaukseen. Kaudella kolme myös Oliver Hampton siirtyy yhdeksi sarjan päähenkilöksi.

Syyskuussa 2015 Viola Davis palkittiin roolistaan parhaan naispääosan Emmy-palkinnolla ensimmäisenä tummaihoisena naisena gaalan historiassa. Davis on palkittu myös People’s Choice- ja Screen Actors Guild -palkinnoilla.

Sarja päättyi kuuden kauden jälkeen 14. toukokuuta 2020.

## Juoni
Menestyvä puolustusasianajaja Annalise Keating vetää Middletonin yliopistolla rikosoikeuden perusteiden kurssia ja ottaa viisi menestyneintä opiskelijaa töihin yritykseensä. Opiskelijat – Wes, Connor, Michaela, Asher ja Laurel – avustavat häntä etsimään todisteita yrityksensä asiakkaiden syyttömyydestä. Kun yliopistokampukselta löytyy kadonneen opiskelijatytön Lila Stangardin ruumis, Annalise pelkää miehensä Sam Keatingin sekaantuneen tapaukseen.

Sarjan kahdeksassa ensimmäisessä jaksossa nähdään välähdyksiä tulevista tapahtumista. Avausjaksossa, jossa on siirrytty kolmen kuukauden päähän tulevaisuuteen, neljä opiskelijaa – Wes, Connor, Laurel ja Michaela – yrittävät päästä sopuun ruumiin hävittämisestä.

Toinen kausi alkaa siitä, kun opiskelijat ja Annalise saavat uuden jutun johon Catherine ja Caleb Hapstall liittyvät. Myöhemmin Asher ajaa suutuksissaan syyttäjä Emily Sinclairin yli, myöhemmin samana päivänä Wes ampuu Annalisea hänen käskettyä.

Kolmannen kauden alussa Oliver jättää Connorin. Kauden puolivälissä Annalisen talo syttyy palamaan ja Wes on murhattu sinne. Myös Laurel oli talossa tulipalon aikana ja myöhemmin selviää, että Laurel on raskaana Wesille. Annalisea syytetään Wesin murhasta mutta hänet vapautetaan syytteistä. Kauden lopussa Connor paljastaa käyneensä talossa juuri ennen tulipaloa ja yrittäneen pelastaa Wesin. Myös piirisyyttäjä Todd Denver kaappaa Connorin sanoen, että Connor olisi murhannut sam Keatingin. Kun Connor pelastettiin Annalisen avulla Oliver sanoo, että Connor on hänen tärkein asia koko elämässään ja he voivat muuttaa vaikka Kaliforniaan ja tehdä mijoona lasta. Lopuksi Oliver kysyy "Menisitkö naimisiin kanssani?".

Neljännen kauden alussa Annalise antaa potkut kaikille hänen työntekijöilleen myös Bonnielle. Oliver ei ole vielä saanut vastausta Connorilta kosintaan, mutta Connor myöhemmin sanoi hänelle, että haluaa mennä naimisiin mutta ei vielä, koska haluaa tehdä sen oikein. Opiskelijat hakevat työpaikkoja ja vain Michaela saa työpaikan. Connor lopettaa opiskelun (myöhemmin kaudella Connor sanoo, että hän reputti). Laurel on varma, että hänen isänsä liittyy Wesin murhaa, joten hän Michaelan ja Oliverin avulla etsii todisteita isäänsä vastaan.

## Näyttelijät

## Lähteet

## Aiheesta muualla
* 
* Viralliset kotisivut
Bahman Ghobadi

**Bahman Ghobadi** (بهمن قبادی tai *Qobadi*, s. 1. helmikuuta 1969 Baneh, Iran) on iranilainen elokuvaohjaaja, käsikirjoittaja ja -tuottaja, syntyperältään kurdi. 

Ghobadi syntyi Iranin Kurdistanissa 1969 ja muutti pikkupaikkakunnalta maakunnan pääkaupunkiin perheensä kanssa Irakin–Iranin sotavuosina 1983. Hän kiinnostui valokuvauksesta ja lähti Teheraniin opiskelemaan elokuvaa. Hän kuuli Abbas Kiarostamin suunnittelevan Kurdistaniin sijoittuvaa elokuvaa, otti tähän yhteyttä ja pääsi toisen kuvausryhmän ohjaajaksi ja pieneen rooliin elokuvassa *[[Tuuli meitä kuljettaa]]* (Bad ma ra khahad bord, 1999). Myös Mohsen Makhmalbafin tytär Samira Makhmalbaf roolitti Ghobadin yhdeksi kiertokoulunopettajaksi Kurdistaniin sijoittuvaan elokuvaansa *[[Liitutaulut]]* (Takhté siah, 2000).

Ghobadi perusti oman Mij-tuotantoyhtiön edistämään kurdien elokuvakulttuuria. Hänen elokuviaan ovat orvoksi jääneestä sisarusparvesta kertova *[[Juopuneiden hevosten aika]]* (Zamani barayé masti asbha, 2000), joka sai Kultainen kamera -palkinnon Cannesin elokuvajuhlilla, ja *[[Puolikuu (elokuva)|Puolikuu]]* (Niwemang, 2006).

## Lähteet
Samuli Rasilainen

**Samuli Rasilainen** (s. 21. kesäkuuta 1996 Oulu) on suomalainen entinen jääkiekkomaalivahti. Hän pelasi kaudella 2015–2016 kahdessa ottelussa Espoo Bluesin SM-liigajoukkueessa ja kaudella 2016–2017 Rasilainen pelasi Mestistä konkurssiin ajautuneen Bluesin tilalle perustetussa Espoo Unitedissa, kunnes hän joulukuussa 2016 lopetti pelaajauransa vain 20-vuotiaana keskittyäkseen siviilielämäänsä. Rasilainen saavutti juniorina mm. yhden A-nuorten SM-hopean ja -pronssin.

## Ura
### Seuraura
Rasilainen on Oulun Kärppien kasvatti. Hän pelasi juniorina sittemmin Ylivieskan Jääkarhujen ja JHT Kalajoen yhdistelmäjoukkueessa, jonka Rasilainen torjui C-nuorten I-divisioonan mestaruuteen kauden 2011–2012 päätteeksi. Hänellä oli myös sarjan paras torjuntaprosentti (92,0%). Kaudeksi 2012–2013 Rasilainen siirtyi Espoo Bluesin B-nuoriin. Kaudella 2014–2015 hän jakoi varsin tasaisesti seuran A-nuorten torjuntavastuun Christoffer Hernbergin kanssa ja pelasi runkosarjassa 21 ottelua. Pudotuspeleissä Rasilainen jäi ilman peliaikaa. Hän voitti kauden päätteeksi A-nuorten SM-pronssia. Rasilainen edusti Bluesia kauden aikana myös Junior Club World Cupissa.

Kaudella 2015–2016 Rasilainen nousi Bluesin SM-liigajoukkueeseen. Hän nousi joukkueen kokoonpanoon liigaotteluun ensimmäisen kerran 16. joulukuuta 2015 Porin Ässiä vastaan, kun Kaapo Kähkönen liittyi alle 20-vuotiaiden maajoukkueen mukaan. Rasilainen sai ottelussa myös ensimmäiset minuuttinsa SM-liigassa, kun Bluesin maalilla aloittanut Christian Engstrand sai ulosajon keihästämisestä ajassa 54.59. Rasilainen sai ottelussa tililleen yhden torjunnan ainoasta häntä kohti tulleesta laukauksesta. Hän pelasi kauden aikana kahdessa ottelussa yhteensä noin 45 minuuttia. Suurimman osan kaudestaan Rasilainen pelasi Bluesin A-nuorissa, jossa hän voitti kauden päätteeksi SM-hopeaa.

Rasilainen siirtyi kaudeksi 2016–2017 konkurssiin ajautuneen Bluesin tilalle perustettuun Espoo Unitediin, joka siirtyi pelaamaan Mestistä. Hän vietti alkukauden lähinnä kakkosmaalivahtina Rasmus Tirroselle ja pelasi viisi ottelua, kunnes joulukuussa 2016 Rasilainen päätti lopettaa koko pelaajauransa keskittyäkseen siviilielämäänsä.

### Maajoukkueura
Rasilainen on pelannut yhden poikien maaottelun.

## Tilastot

## Lähteet
*
*

### Viitteet
Pattie Boyd

**Patricia Anne ”Pattie” Weston** (o.s. **Boyd**, s. 17. maaliskuuta 1944 Taunton, Somerset, Iso-Britannia) on brittiläinen malli, valokuvaaja ja kirjailija. Hän oli sekä George Harrisonin että Eric Claptonin ensimmäinen vaimo. Boyd meni kolmannen kerran naimisiin 30. huhtikuuta 2015, Rod Westonin kanssa.

Boyd julkaisi *Wonderful Tonight* -nimisen omaelämäkerran elokuussa 2007.
Vanessa Lengies

**Vanessa Brittany Lengies** (s. 21. heinäkuuta 1985 Montréal, Quebec) on kanadalainen elokuva- ja televisionäyttelijä, tanssija ja laulaja. Hän on parhaiten tunnettu roolistaan kanadalaisessa nuortensarjassa *[[Pelottaako?]]*, Roxanne Bojarskin roolista tv-sarjassa *[[American Dreams]]* sekä Sugar Mottan roolista *[[Glee]]*-sarjassa. 

Lengiesin ura alkoi ääninäyttelijänä kymmenvuotiaana, kun hän lainasi ääntään *[[Arttu (piirrossarja)|Arttu]]* -lastensarjan Emily-hahmolle vuosina 1996–2006. Hän on lisäksi esiintynyt muun muassa sarjoissa *[[Teinitytön kasvatusopas]]*, *[[Aavekuiskaaja]]*, *[[C.S.I. Miami]]* ja *[[Castle (televisiosarja)|Castle]]*.

Lengies syntyi Kanadan Montréalissa saksalaiselle isälle ja egyptiläiselle äidille. Hän kasvoi Hudsonin pikkukaupungissa Quebecin osavaltiossa.

## Aiheesta muualla
*
Zyrjanskoje

**Zyrjanskoje** () on kylä, maalaiskunta ja Zyrjanskojen piirin hallinnollinen keskus Tomskin alueella Venäjällä. Se sijaitsee Tšulymjoen varrella 141 kilometriä Tomskista koilliseen. Kunnassa on 8&nbsp;300 asukasta (vuonna 2015).

Kunnan pinta-ala on 803,62 neliökilometriä. Keskuskylän lisäksi siihen kuuluvat Berlinkan, Bogoslovkan, Krasnojarkan ja Semjonovkan kylät sekä Pritšulymskin asutus.

Zyrjanskojen kylä on syntynyt 1600-luvulla. 1800-luvun puolivälistä lähtien se oli samannimisen volostin ja vuodesta 1924 piirin keskus. Asukkaat harjoittivat maanviljelyä, karjanhoitoa, puutarhanhoitoa sekä sembramännyn siementen, marjojen ja sienten keräilyä. Metsästys menetti merkityksensä riistan ehtyessä. Zyrjanskojessa oli vuonna 1854 rakennettu puukirkko ja vuotuiset kaksi viikkoa kestäneet markkinat.

Zyrjanskojen kautta kulkee Bolšedorohovon ja Teguldetin välinen maantie. Paikallisia elinkeinoja ovat maanviljely ja puunhankinta. Kylässä toimii tielaitos, metsätalous ja leipomo.
Palveluihin kuuluvat keskikoulu, lasten taidekoulu ja piirisairaala.

## Lähteet

## Aiheesta muualla
* Zyrjanskojen kunnan sivusto
Aune Innala

**Aune Inkeri Innala** (vuoteen 1936 **Nylund**; 12. heinäkuuta 1906 Tampere – 31. maaliskuuta 1999 Helsinki) oli suomalainen varatuomari, toimistopäällikkö ja kansanedustaja 1951–1962.

Aune Innalan vanhemmat olivat kauppias Selim Alarik Nylund ja Hulda Aliina o.s. Ponkala. Hän suoritti ylemmän oikeustutkinnon 1934 ja sai varatuomarin arvon 1937. Innala työskenteli muun muassa Latvian Tampereen-varakonsulaatin sihteerinä 1930–1940, Hämeen lääninhallituksessa 1936–1938, Rakennushallituksen kamreerina 1939–1948 sekä Valtiontalouden tarkastusviraston ylitarkastajana 1948–1962 ja kansliatoimiston toimistopäällikkönä 1962–1969.

Innala toimi kokoomuksen kansanedustajana Uudenmaan läänin vaalipiiristä 1951–1954 ja Helsingin kaupungin vaalipiiristä 1954–1962. Hän oli myös kokoomuksen puoluehallituksen jäsen 1957–1958 ja puoluevaltuuston jäsen 1959–1964.

## Teokset
Aune Innala kirjoitti kolme historiateosta.

* 
* 
* 

## Lähteet
Pekka Linko

**Eero Pekka Kristian Linko** (11. elokuuta 1930 Helsinki – 14. marraskuuta 2015 Espoo) oli suomalainen kemisti ja professori. Hän oli vuosina 1976–1995 Teknillisen korkeakoulun elintarviketeknologian (myöh. bioteknologia ja elintarviketeknologia) professori.

## Lähteet
Johan Falk

**Johan Falk** on näyttelijä Jakob Eklundin esittämä kuvitteellinen henkilöhahmo. Hän esiintyy *[[Johan Falk (elokuvasarja)|Johan Falk -rikoselokuvissa]]*. Falk on ammatiltaan poliisi ja työskentelee Ruotsin poliisin erikoisyksikössä.
Al-Mamun

**Al-Mamun** (*Al-Mamūn*, *Abū Jaʿfar Abdullāh al-Maʾmūn ibn Harūn* tai *Al-Ma'mun*, syyskuu 786 – 9. elokuuta 833) oli abbasidivaltion kalifi vuosina 813–833. Hänen isänsä Harun al-Rašid jakoi kalifaatin pojilleen niin, että al-Aminista tuli kalifi, kun taas vanhin poika al-Mamun sai hallittavakseen Mervin kaupungista johdetun valtion itäosan eli Iranin.. Seurauksena oli tuhoisa sisällissota, joka päättyi neljä vuotta kestettyään vuonna 813, kun Mamunin armeija valtasi ja ryösti Bagdadin. Mamun pysyi Mervissä vielä kuusi vuotta, mutta joutui lopulta siirtymään Bagdadiin, vaikka Keski-Aasiassa oli käynnissä Babakin johtama kapinaliike. 

Kaikkia arabihallitsijoita on ollut tapana kutsua kalifeiksi, mutta todellisuudessa vasta Mamun otti käyttöön tämän kunnianimen *Khalifat Allah*. Mamun poimi nimen menneisyydestä, sillä Abd al-Malik oli jo ehtinyt käyttää sitä 200 vuotta aikaisemmin. Mamun halusi korostaa ”Jumalan seuraaja” -nimellä asemaansa yhtä aikaa sekä hallitsijana että imaamina, sekä maallisen että jumalallisen vallan haltijana. Käsitys hallitsijan kaksoisroolista vastasi iranilaisia perinteitä, mutta Mamun joutui sen johdosta katkeraan riitaan islamilaisen papiston kanssa.  

Arabikalifaatissa kehittynyt uusi sääty, islamilainen papisto, *[[ulama]]* eli tietäjät tai oppineet, antoi tässä vaiheessa ensimmäisen kerran todisteen paitsi olemassaolostaan myös vaikutusvallastaan. Mamunin vastaveto papiston vallan kasvua vastaan oli tukea rationaalista islamin suuntausta, niin sanottuja mu'taziliitteja. He edustivat uskonoppineita, joiden ajattelu oli saanut virikkeitä kreikkalaisesta filosofiasta. Sen vaikutuksesta heitä kiinnosti kriittinen ajattelu, ja he näkivät muita vähemmän arvoa jyrkkien uskonnollisten dogmien vartioinnissa. Kalifi alkoi suosia mu'taziliitteja ja teki suuntauksesta ainoan virallisesti hyväksytyn. Papiston vastarinta johti siihen, että vuonna 827 Mamun päätyi perustamaan inkvisition, *[[Mihna|mihnan]],* valvomaan, että *ulama* noudattaisi hänen valitsemansa koulukunnan oppeja. Symboliseksi pääasiaksi nousi kysymys siitä, oliko Koraani luotu (jolloin sitä saattoi järkiperäisesti arvioida) vai oliko se ollut aina olemassa. 

Al-Mamunin aikana kalifin hovikirjasto eli Viisauden talo eli kukoistuskauttaan. Al-Mamunin tarkoituksena oli kääntää persialaista ja kreikkalaista kirjallisuutta arabiaksi tavoitteena koota uudelleen maailmalle hajonnut Zarathustran kirjoittama *Avesta*. Tätä varten palkattiin kääntäjiä. Abbasidivaltio eli vahvinta kauttaan hänen aikanaan, sillä jälkeen dynastia taantui.

## Seuraaja
Mamunin seuraaja kalifina oli hänen poikansa al-Mutasim. Tämä muutti vuonna 836  Bagdadista sadan kilometrin päähän Samarraan päästäkseen eroon Bagdadin valtapelistä, johon armeijan lisäksi osallistui persialainen hallintoeliitti. Kalifi al-Mamun oli jo aloittanut Khorasanista värvätyn armeijansa eli ”dynastian poikien” korvaamisen turkkilaisperäisellä armeijalla luodakseen itselleen enemmän liikkumavaraa ja päästäkseen eroon klaanien vaikutusvallasta. Mutasim jatkoi tätä toimintaa, joka lopulta johti turkkilaisista orjista kootun armeijan vallankaappaukseen.

## Lähteet

* 
* 
*

### Viitteet
Microsoft Lumia 640

**Microsoft Lumia 640** on Microsoft Mobilen keskihintainen Lumia-älypuhelin. Se on Lumia 630 ja 635- mallien seuraaja. Siinä on 8 megapikselin kamera, 5 tuuman HD-näyttö, 8 gigatavua tallennustilaa, 1 gigatavu RAM-muistia sekä Qualcomm Snapdragon 400 -suoritin. Puhelin on saatavana sinisenä, oranssina, mustana sekä valkoisena. Microsoft on kertonut tuovansa Windows 10-päivityksen puhelimeen. Puhelin julkaistiin 2. maaliskuuta 2015.

## Katso myös
* Microsoft Lumia

## Lähteet
*http://www.microsoft.com/fi-fi/laitteet/puhelimet/lumia640-lte/tuoteseloste/

### Viitteet

## Aiheesta muualla

* http://www.microsoft.com/fi-fi/laitteet/puhelimet/lumia640-lte/
Samira Makhmalbaf

**Samira Makhmalbaf** (; s. 15. helmikuuta 1980 Teheran) on iranilainen elokuvaohjaaja. Isänsä Mohsen Makhmalbafin ammattiin kouluttama esikoistytär löi itsensä läpi jo 17-vuotiaana ohjaamallaan dokumenttielokuvalla *Omena* (Sib, 1998). Se kertoo fundamentalisti-isän 12-vuotiaista kaksostyttäristä, jotka on suljettu kotiinsa. Sillä hän pääsi Cannesin elokuvajuhlien pääkilpailusarjaan kaikkien aikojen nuorimpana ohjaajana. Hänen ensimmäinen näytelmäelokuvansa, Kurdistanin maaseutua kiertävistä opettajista kertova *Liitutaulut* (Takhté siah, 2000)  valittiin Cannesin kilpailusarjaan vuonna 2000. Hänen muita elokuviaan ovat naisten asemaa talebanihallinnon jälkeisessä Kabulissa käsittelevä *Kello 5 iltapäivällä* (Panj é asr, 2003) ja *Two-Legged Horse* (Asbe du-pa, 2008), jonka aiheena on kahden pojan välille syntyvä väkivaltainen suhde.

Samira Makhmalbaf on käsikirjoittanut useimmat elokuvansa yhdessä isänsä Mohsen Makhmalbafin kanssa. Koko perhe on elokuva-alalla: äiti Marzieh ja pikkusisko Hana ovat myös ohjanneet omia elokuviaan.

Isänsä tavoin Samira Makhmalbaf ja hänen elokuvansa ovat Iranin vallanpitäjien ja muiden islam-fundamentalistien epäsuosiossa. *Two-Legged Horse* -elokuvan kuvaukset keskeytyivät Pohjois-Afganistanissa, kun kuvauspaikalla räjäytettiin pommi ja kuusi kuvausryhmän jäsentä loukkaantui hengenvaarallisesti. Kuvaukset saatettiin loppuun salassa pidetyissä kuvauspaikoissa.

Samira Makhmalbaf oli yksi vuoden 2009 Sodankylän elokuvajuhlien vieraista.

## Lähteet

## Aiheesta muualla
*Bagh, Peter von: ”Runolla on syvät juuret”, Samira Makhmalbafin haastattelu, *Filmihullu* 4/2009
Flokumafeeni

**Flokumafeeni** on voimakas rotanmyrkkynä käytetty antikoagulantti. Se on toisen polven 4-hydroksikumariini-johdannainen ja K-vitamiini -antagonisti. Sitä kutsutaan "super-varfariiniksi" sen voimakkuuden takia sekä sen vuoksi, että sillä on ominaisuutena kertyä myrkkyä saaneen organismin elimistöön.

Flokumafeeni on hajuton, väritön-kermanvärinen kiteinen kiinteä aine. Se vaikuttaa nieltynä ja ihon läpi. Se on kertamyrkky ja yksi syöntikerta riittää surmaamaan jyrsijän.

Suomessa aine on vain ammattikäyttöön ja sitä myydään  tuotenimellä Storm® Se kehitettiin 1984 Shell International Chemical:in laboratoriossa.

## Toksisuus
Useimmille jyrsijälaeille  on 1&nbsp;mg/kg, mutta se voi vaihdella eri lajien välillä 0.12&nbsp;mg/kg: Kenttämyyrä; 10 mg/kg Kaironokahiiri. Koirille 0.075–0.25&nbsp;mg/kg.

## Vasta-aine
Antidoottina eli vastamyrkkynä annetaan K1-vitamiinia.

## Lähteet

## Aiheesta muualla

* Flokumafeeni ICSC kemikaalikortti
*PubChem: Flocoumafen 
*Kyoto Encyclopedia of Genes and Genomes (KEGG): Flocoumafen 
*ChemBlink: Flocoumafen
Johan Falk (elokuvasarja)

**Johan Falk** on ruotsalainen 20-osainen elokuvasarja, joka kertoo Ruotsin poliisin erikoisyksikössä työskentelevän Johan Falkin elämästä. Falkia esittää Jakob Eklund. Vuosien 2009–2013 elokuvat perustuvat Ruotsin poliisin tietolähteen Peter Rätzin elämään. Elokuvissa poliisin tietolähteenä on Frank Wagner (Joel Kinnaman). Muissa pääosissa nähdään muun muassa Jens Hultén, Mikael Tornving ja Meliz Karlge.

Elokuvasarjaa on Ruotsin televisiossa esittänyt TV4-kanava, joka on ollut myös mukana tuotannossa. Suomessa MTV3 on esittänyt elokuvasarjaa.

## Elokuvat
### Ensimmäiset elokuvat (1999–2003)

# *[[Surmanjahti]]* *(Noll Tolerans)* (1999)
# *[[Henkivartijat (elokuva)|Henkivartijat]]* (2001)
# *[[Kolmas aalto]]* (2003)

### Elokuvasarja

#### Ensimmäinen kausi (2009)

# *[[Johan Falk 1 – erikoisyksikkö|Erikoisyksikkö]]*
# *[[Johan Falk 2: Aseveljet|Aseveljet]]* *(Vapenbröder)*
# *[[Johan Falk: National Target|National Target]]*
# *[[Johan Falk: Leo Gaut|Leo Gaut]]*
# *[[Johan Falk 5: Operaatio Satakieli|Operaatio Satakieli]]* *(Operation Näktergal)*
# *[[Johan Falk 6: Lainsuojattomat|Lainsuojattomat]]* *(De fredlösa)*

#### Toinen kausi (2012–2013)

# *[[Johan Falk: Pelin säännöt|Pelin säännöt]]* *(Spelets regler)* (2012)
# *[[Johan Falk: 107 patrioottia|107 patrioottia]]* (2012)
# *[[Johan Falk: Kaikkien ryöstöjen äiti|Kaikkien ryöstöjen äiti]]* (2012)
# *[[Johan Falk: Organisaatio Karayan|Organisaatio Karayan]]* (2012)
# *[[Johan Falk: Soluttautuja|Soluttautuja]]* (2012)
# *[[Johan Falk: Koodinimi Lisa|Koodinimi Lisa]]* *(Kodnamn Lisa)* (2013)

#### Kolmas kausi (2015)

# *[[Johan Falk: Ojasta allikkoon|Ojasta allikkoon]]* *(Ur askan i elden)*
# *[[Johan Falk: Hiljaista diplomatiaa|Hiljaista diplomatiaa]]* *(Tyst diplomati)*
# *[[Johan Falk: Veritimantit|Veritimantit]]* *(Blodsdiamanter)*
# *[[Johan Falk: Teljetty|Teljetty]]* *(Lockdown)*
# *[[Johan Falk: Päätös|Päätös]]* (Slutet)''

## Aiheesta muualla

* Johan Falk -elokuvat Internet Movie Databasessa (IMDb.com)
Torkkeli

**Torkkeli** tarkoittaa seuraavia

* Torkkeli, etunimi
** Torkkeli Knuutinpoika, *Torgels Knutsson* (k. 1306), ruotsalainen valtaneuvos ja marski, Viipurin linnan perustaja
* Torkkeli, lakkautettu liikennepaikka Orivedellä rataosalla Tampere–Jyväskylä
* Iso Torkkelinjärvi, järvi Orivedellä
* Pikku-Torkkeli, lampi Orivedellä
* Helsingin kuvataidelukio, lempinimeltään Torkkeli ja entiseltä nimeltään Torkkelin lukio

## Sukunimi
Seuraavien merkittävien suomalaisten sukunimi on Torkkeli
* Jorma Torkkeli (s. 1954), jääkiekkoilija
* Markku Torkkeli (s. 1943), koripalloilija
* Marko Torkkeli (s. 1974), tekniikan tohtori, professori
* Tiina Torkkeli (s. 1969), kuvanveistäjä ja kuvataiteilija
* Tommi Torkkeli (s. 1976), jalkapalloilija
* Veikko Torkkeli (s. 1950), jääkiekkoilija ja jääpalloilija
* Toivo Torkkeli (s. 1936, k. 2014), nyrkkeilijä

### Kuvitteelliset henkilöt
* kauppias Iisakki Torkkeli, Luettelo Pekko Aikamiespoika -elokuvasarjan hahmo

## Katso myös
*Torkkel

## Lähteet
Jakob Eklund

**Jakob Anders Eklund** on ruotsalainen näyttelijä. Hän on näytellyt useissa elokuvissa ja televisiosarjoissa, kuten pääroolia *[[Johan Falk (elokuvasarja)|Johan Falk]]* -elokuvasarjan kaikissa 20 osassa. Lisäksi hän näytteli yhtä päärooleista Wallander-elokuvassa **.

## Johan Falk -elokuvat

Eklund näyttelee *Johan Falk -*elokuvissa Ruotsin poliisin erikoisyksikössä työskentelevää Johan Falkia.

### Ensimmäiset elokuvat

* *[[Surmanjahti]]* (1999)
* *[[Henkivartijat (elokuva)|Henkivartijat]]* (2001)
* *[[Kolmas aalto]]* (2003)

### Elokuvasarja

# *[[Johan Falk 1 – erikoisyksikkö|Erikoisyksikkö]]*
# *[[Johan Falk 2: Aseveljet|Aseveljet]]* *(Vapenbröder)*
# *[[Johan Falk: National Target|National Target]]*
# *[[Johan Falk: Leo Gaut|Leo Gaut]]*
# *[[Johan Falk 5: Operaatio Satakieli|Operaatio Satakieli]]* *(Operation Näkterga)*
# *[[Johan Falk 6: Lainsuojattomat|Lainsuojattomat]]* *(De fredlösa)*

# *[[Johan Falk: Pelin säännöt|Pelin säännöt]]* *(Spelets regler)* (2012)
# *[[Johan Falk: 107 patrioottia|107 patrioottia]]* (2012)
# *[[Johan Falk: Kaikkien ryöstöjen äiti|Kaikkien ryöstöjen äiti]]* (2012)
# *[[Johan Falk: Organisaatio Karayan|Organisaatio Karayan]]* (2012)
# *[[Johan Falk: Soluttautuja|Soluttautuja]]* (2012)
# *[[Johan Falk: Koodinimi Lisa|Koodinimi Lisa]]* *(Kodnamn Lisa)* (2013)

# *[[Johan Falk: Ojasta allikkoon|Ojasta allikkoon]]* *(Ur askan i elden)*
# *[[Johan Falk: Hiljaista diplomatiaa|Hiljaista diplomatiaa]]* *(Tyst diplomati)*
# *[[Johan Falk: Veritimantit|Veritimantit]]* *(Blodsdiamanter)*
# *[[Johan Falk: Suljettu|Suljettu]]* *(Lockdown)*
# *[[Johan Falk: Päätös|Päätös]]* *(Slutet)*

## Yksityiselämä

Eklund on naimisissa näyttelijä Marie Richardsonin kanssa. Heillä on kaksi lasta (s. 1995 ja 2000). Lisäksi Eklundilla vuonna 1980 syntynyt tytär aiemmasta suhteesta.

## Lähteet
Donggutuon löytöpaikka

**Donggutuon löytöpaikka** (, ) on arkeologinen kohde Kiinassa Hebein maakunnan Yangyuanin piirikunnassa, Donggutuon kylän lähellä. Samannimiset kohde ja kylä sijaitsevat Nihewanin altaassa, joka on paleoliittisten kohteiden otollinen löytöalue. Donggutuon kylässä sijaitsee alueen tutkimuskeskus (Nihewan Apeman Station).

## Kohde
Tämä arkeologinen ja geologinen kohde sijaitsee neljä kilometriä etelään Nihewanin kylästä. Se on ehkä eniten tutkittu kohde Nihewanin altaan alueella. Altaan sedimenttien paksuus on täällä yli 40 metriä, josta altaan yläosaan on viime jääkauden aikana kerrostunut viisi metriä paksu lössikerros. Eläinten fossiileja ja ihmisen toiminnan jäänteitä sisältävä kerrostuma sijaitsee 40 metrin syvyydessä ja se on 3–5 metriä paksu. Tutkittavaa aluetta on noin 40&nbsp;000 m².

## Tutkimushistoria
Kohde löytyi vuonna 1981 ja se ajoitettiin seuraavana vuonna. Siellä on suoritettu viisi erillistä kaivausta vuosina 1981–1985. Kohdetta on tutkittu myös vuosina 1991, 1992, 1997, 2000 ja 2001. Koska se on hyvin vanha kohde, tutkitaan sitä intensiivisesti. Tarkoituksena on selvittää, millainen oli ensimmäisen ihmisen elämä Kiinassa.

## Löytöaineisto
Artefakteja on löytynyt viidestä eri kerrostumasta. Ylimmät kolme löytökerrosta ovat muodostuneet siltin ja hiekan sekaiseen maahan. Toiseksi alin kerrostuma muodostui rantakivien väliin silttiseen hiekkaan. Alin kerrostuma on hiekkaisessa siltissä. Nämä maakerrokset viittaavat veden jatkuvaan läsnäoloon ja paikalla tiedetäänkin olleen muinainen järvi. Kiviesineet ovat työstettyjen kivien ytimiä, iskukiviä, säleitä ja muotoiluja kiviä. Kiviesineitä ja eläinten fossiileja on löytynyt yhteensä lähes 2&nbsp;500. Kiviesineiden työstämistapaa on kutsuttu *Donggutuon kulttuuriksi* ja niiden halkaisijan keskikoko vaihtelee 20–50 millimetriin. Työkalut valmistettiin tällä samaisella löytöpaikalla.

Artefaktien löytökerrostuma on ajoitettu paleomagnetostratigrafian avulla noin 1,1 miljoonaa vuotta vanhaksi, koska sen katsotaan sijaitsevan Jaramillon paleomagneettisen kauden alapuolella.

## Katso myös
* Luettelo paleoliittisista kohteista Kiinassa
* Nihewanin altaan paleoliittiset kohteet

## Lähteet
Suomenlinna (kaupunginosa)

**Suomenlinna** () on Helsingin kylämäinen kaupunginosa, jossa asuu noin 700 henkeä. Sen tunnetuin osa on Suomenlinnan merilinnoitus. Kaupunginosan maapinta-ala on 2,21 neliökilometriä, ja työpaikkoja Suomenlinnassa oli vuoden 2022 lopussa 386 henkilölle.

Kaupunginosajaossa Suomenlinna muodostaa oman kaupunginosansa, mutta piirijaossa Suomenlinna on Ullanlinnan peruspiirin osa-alue.

Suomenlinnan kaupunginosa muodostuu kahdeksasta saaresta, joista Kustaanmiekka, Susisaari, Iso Mustasaari, Pikku Mustasaari ja Länsi-Mustasaari ovat joko sillan tai maakannaksen ansiosta yhteydessä toisiinsa. Susisaaren ja Kustaanmiekan välillä aikoinaan ollut salmi on täytetty. Näiden saarten muodostaman ryhmän itäpuolitse kulkee Kustaanmiekan salmi ja länsipuolitse Särkänsalmi, jotka ovat tärkeimmät avomereltä Helsingin Kruunuvuorenselälle ja Eteläsatamaan johtavat laivaväylät. Suomenlinnan kaupunginosaan kuuluvat myös Särkkä, Lonna ja Pormestarinluodot.

## Asuminen
 
Suomenlinnassa on noin 350 asuntoa, joista valtio omistaa noin 330 ja niitä vuokraa Suomenlinnan hoitokunta. Helsingin kaupunki omistaa noin 10 vuokra-asuntoa, ja noin 10 taloa on yksityisomistuksessa.
 
Suomenlinnan kaduilla ei ole nimiä. Postiosoitteet muodostuvat kutakin saarta tarkoittavasta kirjaimesta (A=Kustaanmiekka, B=Susisaari, C=Iso Mustasaari, D=Pikku-Mustasaari ja E=Länsi-Mustasaari) sekä talon numerosta, johon mahdollisesti liittyy porraskäytävää osoittava kirjain. Esimerkiksi C 83 on C-saarella eli Isossa Mustasaaressa talo numero 83 (ks. kartta: http://herba.suomenlinna.fi/map/ ). Lisäksi käytetään normaalisti rapun ja asunnon numeroa. Suomenlinnan postinumero on 00190.

## Lähteet

## Aiheesta muualla
Polaris (Chisun albumi)

**Polaris** on Chisun neljäs studioalbumi. Albumi julkaistiin 2. lokakuuta 2015, ja se nousi ensimmäisellä viikollaan Suomen virallisen listan toiselle sijalle.

## Kappaleet
Sävellys, sanoitus ja sovitus: Chisu.

#
#
#
#
#
#
#
#
#
#
#

## Muusikot
* Jussi Jaakonaho – kitara
* Seppo Salmi – kitara
* Tero Palo – bassokitara
* Mikko Pöyhönen – rummut
* Emilia Takayama – kosketinsoittimet
* Ylioppilaskunnan laulajat – kuoro

## Arvostelut
* Desibeli.net: 
* Helsingin Sanomat: 
* Rumba: 8.5/10
* Soundi: 

## Listasijoitukset

## Aiheesta muualla
* ''Polaris'' discogs.com -sivustolla

## Lähteet
Torkkel

**Torkkel** on seuraavien henkilöiden sukunimi:

* Kari Torkkel (s. 1947), jääkiekkoilija
* Olli Torkkel (s. 1971), sirkustaiteilija ja telinevoimistelija

## Katso myös
*Torkkeli
Juhani Wirilander

**Heikki Juhani Wirilander** (30. marraskuuta 1935 Mikkeli – 4. joulukuuta 2015 Helsinki) oli suomalainen oikeustieteilijä, joka väitteli oikeustieteen tohtoriksi 1979 aiheenaan Rasitteesta maankäyttömääräyksenä. Helsingin yliopiston oikeustieteellisessä tiedekunnassa Juhani Wirilander työskenteli 1965–1980 useissa eri tehtävissä, esimerkiksi kirjastonhoitajana, assistenttina, vt. apulaisprofessorina ja vt. professorina. Siviilioikeuden professorina hän työskenteli vuosina 1983–1990 ja Oikeustieteellisen tiedekunnan kirjaston kirjastonhoitajana 1966–1981

Juhani Wirilander ehti pitkän työuransa aikana toimia niin yliopiston tutkijana ja opettajana kuin oikeuslaitoksen tuomarina. Wirilander on ensimmäinen henkilö, joka toimi tuomarin virassa Suomen kummassakin ylimmässä tuomioistuimessa. Vuosina 1980–1982 Juhani Wirilander toimi korkeimman hallinto-oikeuden ylimääräisenä hallintoneuvoksena ja vuonna 1990 hänet nimitettiin korkeimman oikeuden vakinaiseksi jäseneksi, oikeusneuvokseksi. Tästä virasta hän jäi eläkkeelle vuonna 2000.

Juhani Wirilanderilla oli työuransa eri vaiheissa monia luottamustehtäviä muun muassa keskeisissä lakimiesjärjestöissä, ja häntä käytettiin asiantuntijana eri toimikunnissa ja komiteoissa. Wirilanderin laaja asiantuntemus ja työpanos oli ratkaisevassa asemassa kahta oikeustieteen suurhanketta, oikeudellisen kirjallisuuden luettelo Bibliographia Iuridica Fennicaa ja oikeustietosanakirja Encyclopædia Iuridica Fennicaa toteutettaessa.

## Lähteet
Anja Sirkiä

**Anja-Leena Johanna Sirkiä** o.s. *Linkomies* (20. toukokuuta 1920 Turku – 29. marraskuuta 2015 Helsinki) oli suomalainen kotitalousopettaja, toimittaja ja kirjailija. Hän toimitti ja suomensi lukuisia ruoka-aiheisia kirjoja.

## Lähteet
Daniel Mitterdorfer

**Daniel Mitterdorfer** (s. 25. heinäkuuta 1989 Rum, Itävalta) on itävaltalainen jääkiekkopuolustaja, joka pelaa Erste Bank Eishockey Ligan HC Innsbruckissa.

## Ura
### Seuraura
Mitterdorfer on HC Innsbruckin oma kasvatti. Hän debytoi seuran miesten joukkueessa vain 16-vuotiaana kaudella 2005–2006, jolloin Mitterdorfer pelasi Itävallan pääsarja Erste Bank Eishockey Ligassa viisi ottelua ilman tehopisteitä. Kaudella 2006–2007 hän pelasi siellä 20 ottelua ja yli puolet Mitterdorferin kaudesta eteni Innsbruckin kakkosjoukkueessa Itävallan neljänneksi korkeimmalla sarjatasolla Kärntner Eishockey Ligassa. Kaudella 2007–2008 hän pelasi yhdeksän EBEL-ottelua. Kevätkauden Mitterdorfer pelasi Suomessa Hämeenlinnan Pallokerhon A-nuorissa.

Syyskuussa 2008 Mitterdorfer teki EBEL-sopimuksen EC Salzburgin kanssa. Hän pelasi kaudella 2008–2009 liigassa 17 runkosarja- ja yhden playoff-ottelun. Noin puolet kaudestaan Mitterdorfer pelasi Salzburgin kakkosjoukkueessa Itävallan toiseksi korkeimmalla sarjatasolla Nationalligassa, jossa hän pelasi myös suurimman osan seuraavasta kaudesta 2009–2010. Mitterdorfer pelasi kauden aikana viisi EBEL-ottelua ja vahvisti myös Salzburgin A-nuoria voittaen kauden päätteeksi mestaruuden. Kaudella 2010–2011 hän avasi lopulta pistetilinsä EBEL:ssä tekemällä yhden syöttöpisteen sekä 25 pelaamassaan runkosarja- että kymmenessä playoff-ottelussaan. Mitterdorfer voitti kauden päätteeksi Itävallan-mestaruuden.

Kaudeksi 2011–2012 Mitterdorfer siirtyi EHC Linzin riveihin. Hän pelasi siellä ensimmäisen kokonaisen EBEL-kautensa tehden 50 runkosarjaottelussa tehot 3+3=6 ja 17 playoff-ottelussa yhden syöttöpisteen. Mitterdorfer voitti kauden päätteeksi Itävallan-mestaruuden. Kesken kauden 2015–2016, marraskuussa 2015 hänen sopimuksensa Linzin kanssa purettiin, kun joukkue hankki puolustukseensa Grant Lewisin, eikä Mitterdorferille ollut enää käyttöä. Joulukuussa hän siirtyi loppukauden sopimuksella Mestis-joukkue Lempäälän Kisan paitaan.

Mitterdorfer palasi kaudeksi 2016–2017 kasvattajaseuraansa HC Innsbruckiin.

### Maajoukkueura
Mitterdorfer edusti Itävaltaa MM-kilpailuissa vuonna 2015 sekä IA-divisioonan MM-kilpailuissa vuonna 2014, jolloin hän voitti hopeaa. Yhteensä Mitterdorfer on pelannut 51 A-maaottelua. Hän teki A-maajoukkuedebyyttinsä 12. marraskuuta 2010 Unkarin Székesfehérvárissa Ranskaa vastaan.

Mitterdorfer pelasi myös alle 20-vuotiaiden I-divisioonan MM-kilpailuissa vuosina 2008 (A-lohkon hopeaa) ja 2009 (B-lohkon kultaa). Jälkimmäinen turnaus päättyi Itävallan sarjanousuun A-sarjaan.

## Tilastot

## Lähteet
*
*

### Viitteet
Roivas

**Roivas** on muun muassa seuraavien henkilöiden sukunimi:

* Aija Roivas, säveltäjä, sanoittaja, muusikko ja radiotoimittaja
* Kati Roivas, suomalainen maastohiihtäjä
* Lauri Roivas (1683–1750), talonpoikaispäällikkö

## Katso myös
* Taavi Rõivas, virolainen poliitikko ja pääministeri
Stenholm

**Stenholm** on muun muassa seuraavien henkilöiden sukunimi:

* Hjalmar Stenholm (1887–1955), suomalainen kuvanveistäjä ja muotokuvamaalari
* Niko Stenholm (s. 1990), suomalainen futsalpelaaja
* Stig Stenholm (1939–2017), suomalainen teoreettinen fyysikko
* Arthur Saarmaa, ent. *Stenholm* (1892–1971), suomalainen jääkärieversti ja sähköinsinööri

## Katso myös
* Kivisaari, ruots. *Stenholmen*, saari Helsingin edustalla
Suomi-sarjan kausi 2012–2013

**Kausi 2012–2013** oli jääkiekon Suomi-sarjan 14. kausi. Mestaruuden voitti RoKi.

## Alkusarja
Lohkojen kolme parasta loppusarjaan, 4. ja 5. sijoittuneet loppusarjan karsintaan. Muut joukkueet alempaan jatkosarjaan.
### Lohko 1

### Lohko 2

### Lohko 3

## Karsinta loppusarjaan

## Alempi jatkosarja
Lohkojen voittajat seuraavaksi kaudeksi Suomi-sarjaan, 2. sijoittuneet Suomi-sarjan karsintaan. Muut joukkueet II-divisioonaan seuraavaksi kaudeksi.
### Lohko 1

Ottelu YJK-TIHC keskeytettiin.

### Lohko 2

### Lohko 3

## Loppusarja

RoKi, PYRY ja KeuPa HT Mestis-karsintaan.

## Karsinta Suomi-sarjaan
Kaksi parasta seuraavaksi kaudeksi Suomi-sarjaan, 3. sijoittunut pelasi II-divisioonan mestaria vastaan sarjapaikasta. Muut joukkueet II-divisioonaan seuraavaksi kaudeksi.

## Lähteet
*Suomen Jääkiekkoliitto: Näin pelataan kaudella 2012-2013
*Tilastohistoria, Suomen Jääkiekkoliitto
*Hockey archives Viitattu 20.12.2015.
*Eurohockey.com Viitattu 20.12.2015.

### Viitteet
Kivisaari (Helsinki)

**Kivisaari** () on saari Helsingissä Vuosaaren edustalla, noin kilometrin päässä Vuosaaresta. Saarella toimi vuoteen 2023 saakka Helsingin seurakuntien kesäkoti ja leirikeskus. Seurakuntayhtymä on vuokrannut saaren FRS Finland Oy:lle, ja saari avautui yleiseen matkailukäyttöön 20. kesäkuuta 2024.

Kivisaaren vieressä on Karhusaari, ja ne yhdistää toisiinsa silta. Niiden yhteinen pinta-ala on viisi hehtaaria. Saaren päärakennus on K.E. ”Kalle” Kontron vuonna 1918 rakennuttama jugendtyylinen huvila Merilinna, joka on Eliel Saarisen piirtämä ja suojeltu. Rakennuksessa on kesäisin vuokrattavia majoitustiloja ja siinä toimii myös Theron Groupin operoima ravintola.

Helsingistä Kivisaareen on osana itäistä saaristoreittiä kesäisin laivayhteys kolme kertaa päivässä. Saaren eteläpuolella olevaan viesraslaituriin voi myös rantautua lyhytaikaisesti omalla veneellä päivittäin klo 10–20 välillä. Laituriin kiinnittäytyminen on maksullista.

Saaren itäpuolella on neljä luotoa, jotka ovat luonnonsuojelualuetta ja niihin rantautuminen on kielletty elokuun puoliväliin asti. Alue on linnuston perusteella rauhoitettu neljän luodon ja niitä ympäröivän vesialueen muodostama kokonaisuus.

## Lähteet

## Kirjallisuutta
* 

## Aiheesta muualla

*Rantaniityn suojelupäätös
M-Hydroksiasetofenoni

**m-Hydroksiasetofenoni** eli **3-hydroksiasetofenoni** (C8H8O2) on aromaattinen fenoleihin ja ketoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa esimerkiksi lääkeaineita. m-Hydroksiasetofenonin isomeereja ovat o- ja p-hydroksiasetofenonit.

## Ominaisuudet ja esiintyminen luonnossa
Huoneenlämpötilassa m-hydroksiasetofenoni on valkoista kiteistä ainetta. Se liukenee hieman kuumaan veteen ja paremmin moniin orgaanisiin liuottimiin esimerkiksi etanoliin, halogenoituihin hiilivetyihin ja aromaattisiin hiilivetyihin. Yhdiste on heikko happo ja sen pK<sub>a</sub>-arvo on 6,59.

m-Hydroksiasetofenoni on komponentti kanadanmajavan erittämässä hausteessa ja toimii yhtenä aktiivisista feromoneista hausteessa. Ainetta muodostuu myös robustakahvin papuihin voimakkaan paahdon aikana ja pitoisuus on tyypillisesti 0,4&ndash;0,5 ppm.

## Valmistus ja käyttö
m-Hydroksiasetofenonin synteesin lähtöaine on m-aminoasetofenoni. Tästä yhdisteestä muodostetaan diatsoniumsuola, joka hydrolysoidaan m-hydroksiasetofenoniksi.

m-Hydroksiasetofenonia käytetään lähtöaineena orgaanisen kemian synteeseissä. Siitä valmistetaan muun muassa fenoprofeenia, etilefriiniä, norfenefriiniä ja pyriminobaakki-metyyliä.

## Lähteet

## Aiheesta muualla
*Pherobase: Semiochemical - 3-acetylphenol 
*ChemBlink: 3'-Hydroxyacetophenone
Juha Kainulainen

**Juha Niilo Taavi Kainulainen** (18. kesäkuuta 1940 Turku – 26. marraskuuta 2015 Kauniainen) oli suomalainen sotilas, arvoltaan kenraaliluutnantti.

Kainulainen valmistui ylioppilaaksi Turun Klassillisesta Lyseosta vuonna 1959. Hän suoritti kadettikoulun 1960–1962 ja valmistui tykistöupseeriksi Hämeenlinnan jääkäripatteristoon. Vuosina 1968–1971 Kainulainen opiskeli sotakorkeakoulussa teknisellä opintolinjalla, minkä jälkeen hän työskenteli Tykistökoulussa, Koeampumalaitoksessa ja Puolustusvoimien ATK-laitoksessa. Pääesikunnassa hän palveli vuosina 1985–1988 ja 1991–2000.

Kainulainen jäi eläkkeelle vuonna 2000 kenraaliluutnanttina pääesikunnan maavoimapäällikön ja materiaalikeskuksen johtajan viroista. Hänen seuraajakseen maavoimapäälliköksi tuli kenraalimajuri Kari Rimpi.

## Lähteet
Ranger (yhtye)

**Ranger** on helsinkiläinen vuonna 2009 perustettu metalliyhtye. Yhtyeen perusti laulaja-basisti Dimi Pontiac. Yhtyeen musiikissa on vaikutteita speed, thrash ja heavy metalista.

Elokuussa 2014 yhtye kiinnitettiin Spinefarm Recordsille. Yhtyeen esikoisalbumi *[[Where Evil Dwells]]* julkaistiin vuonna 2015. Toinen albumi, *[[Speed & Violence]]* julkaistiin 2. joulukuuta 2016.

## Diskografia
;Studioalbumit
* 
* 
* 

** EP:t **
* 
* 

;Kokoelma-albumit
* 

;Demot
* 
* 
* 

;Singlet
* ”Storm of Power” (2015)
* ”Lethal Force” (2016)
* ”Move It” (2017)
* ”Trivago” (2019)
* ”String” (2019)
* ”Third World Strong” (2021)
* ”Right Back” (2022)
* ”Hot an Ready” (2022)

## Lähteet

## Aiheesta muualla
*
Royal Greenland

**Royal Greenland A/S** on grönlantilainen kalastusyritys. Se irtautui Kalaallit Niuerfiat-yhtiöstä vuonna 1990, säilyen täysin Grönlannin hallinnon omistuksessa. Yritys toimii monessa grönlantilaisessa kaupungissa ja kylässä, joissa sillä on 46 tehdasta ja jalostamoa sekä 10 kalastusalusta.

## Historia
Royal Greenland A/S:n edeltäjä *Den Kongelige Grønlandske Handel* perustettiin vuonna 1774 Tanska-Norjan valtionyhtiöksi, jonka vastuulla oli tanskalaisten siirtokuntien ja Grönlannin-kaupan hallinnointi. Yhtiö siirtyi Grönlannin hallituksen omistukseen vuonna 1979. Ensiksi se sai nimen "Kalaallit Niuerfiat", yrityksen kalastustoiminta alkoi nimellä Royal Greenland A/S yhtiön irtautuessa vuonna 1990.

## Lähteet
Where Evil Dwells

__NOTOC__
**Where Evil Dwells** on suomalaisen speed metal -yhtye Rangerin esikoisalbumi. Se julkaistiin 13. maaliskuuta 2015 levymerkillä Spinefarm Records. Albumi nousi Suomen virallisen listan sijalle 13.

Albumilta julkaistiin single ”Storm of Power”, josta kuvattiin myös musiikkivideo.

## Kappaleet
#
#
#
#
#
#
#

## Kokoonpano
* Dimi Pontiac – laulu, bassokitara
* Ville Valtonen – kitara
* Mikael Haavisto – kitara
* Miko Sipilä – rummut

### Tuotanto
* Tapio Lepistö – äänittäjä, miksaaja
* Saku Tamminen – äänittäjä, miksaaja
* Jaakko Viitalähde – masteroija
* Emma Grönqvist – valokuvat
* Samu Salovaara – kansikuva, layout, logo

## Arvostelut
* Imperiumi.net: 
* Inferno: 
* Kaaoszine.fi: 
* Pitchfork Media: 7.3/10

## Aiheesta muualla
* 
* 

## Lähteet
Pentti Alonen

**Pentti Johannes Alonen** (15. syyskuuta 1925 Janakkala – 28. marraskuuta 2017 Hämeenlinna) oli suomalainen alppihiihtäjä.

15-vuotiaana alppihiihdon aloittanut Alonen oli lajin suomalaistähti 1940- ja 1950-luvuilla ja samalla alppihiihdon pioneereja Suomessa. Hän edusti Suomea kolmissa talviolympialaisissa ja kaksissa MM-kilpailuissa. Alonen oli Suomen ensimmäinen alppihiihdon olympiaedustaja yhdessä Aimo Vartiaisen kanssa.

Olympiatasolla ”Pena” Alonen sijoittui Sankt Moritzissa 1948 syöksylaskussa 39:nneksi, pujottelussa 32:nneksi ja alppiyhdistetyssä 28:nneksi, joka oli hänen uransa paras sijoitus olympiakisoissa. Oslossa 1952 Alonen oli syöksylaskussa 44:s, suurpujottelussa 31:nen, ja pujottelussa hän oli ensimmäisellä kierroksella 51:nen karsiutuen toiselta kierrokselta. Cortina d’Ampezzossa 1956 hänet hylättiin syöksylaskussa ja pujottelussa, ja suurpujottelussa hän oli 42:nen.

Alonen voitti pujottelun Suomen-mestaruuden vuosina 1947–1950, 1952–1955 ja 1958.

Alosen veli Pekka Alonen oli myös alppihiihtäjä, joka sijoittui Oslon talviolympialaisissa 1952 pujottelussa 14:nneksi. Tulos pysyi suomalaisten alppihiihtäjien parhaana olympiasijoituksena yli neljän vuosikymmenen ajan.

## Lähteet
* Pentti Alonen Bio, Stats and Results  Olympics at Sports-Reference.com 

### Viitteet

## Aiheesta muualla
*Pentti Alosen muistokirjoitus Helsingin Sanomissa
Skull Splitting Metal!

**Skull Splitting Metal!** on suomalaisen speed metal -yhtye Rangerin kokoelma-albumi. Se koostuu yhtyeen kolmen varhaisen demon sekä kahden EP-levyn kappaleista. Kappale ”Touch of Death” on ennenjulkaisematon kappale.

## Kappaleet
#
#
#
#
#
#
#
#
#
#
#
#
#
#
#
#

## Arvostelut
* Soundi: 
* The Metal Crypt: 4.25/5

## Aiheesta muualla
* 
* 

## Lähteet
Storm of Power

**Storm of Power** on suomalaisen speed metal -yhtye Rangerin ainoa singlejulkaisu yhtyeen esikoisalbumilta *[[Where Evil Dwells]]*. Single julkaistiin 7" vinyylinä, ja siitä julkaistiin rajoitettu 300:n kappaleen painos.

## Kappaleet
;A-puoli
#

;B-puoli
#

## Aiheesta muualla
*
In Levitating Secret Dreams

**In Levitating Secret Dreams** on suomalaisen rockyhtye Jess and the Ancient Onesin single, joka julkaistiin yhtyeen toiselta studioalbumilta *[[Second Psychedelic Coming: The Aquarius Tapes]]*. Se julkaistiin 7" vinyylinä rajoitettuna 500:n kappaleen painoksena.

Kappale on kunnianosoitus LSD:n keksijälle Albert Hofmannille.

## Kappaleet
;A-puoli
#

;B-puoli
#Dead in the Saddle

## Kokoonpano
* Jess – laulu
* Thomas Corpse – kitara, taustalaulu
* Thomas Fiend – kitara
* Fast Jake – bassokitara
* Jussuf – rummut, lyömäsoittimet
* Abraham – kosketinsoitin

+

* Nana T. – taustalaulu

### Tuotanto
* Thomas Corpse – tuottaja, design
* Jari "Tupi" Tuomainen* – äänittäjä
* Jaime Gomez Arellano – miksaaja, masteroija
* Jarkko Pietarinen – valokuvat
* Jari Nieminen – design, layout

## Aiheesta muualla
* ''In Levitating Secret Dreams'' discogs.com -sivustolla

## Lähteet
Daniel Carr

**Daniel Carr** (s. 1. marraskuuta 1991 Sherwood Park, Alberta, Kanada) on kanadalainen jääkiekkoilija.

## Ura
Carr pelasi neljän kauden ajan NCAA-joukkue Union Collegessa vuosina 2010–2014. Hän pelasi yliopistosarjassa yhteensä 160 ottelua, joissa teki 78 maalia ja 79 syöttöpistettä eli yhteensä 157 tehopistettä. Lisäksi hänelle kertyi 112 rangaistusminuuttia. Ensimmäisellä kaudellaan NCAA:ssa Carr pelasi 40 ottelua, joissa teki 20 maalia ja oli joukkueensa paras maalintekijä. Hän voitti yliopistosarjan mestaruuden kahdesti vuosina 2011–2012 ja 2012–2013. Viimeisellä kaudellaan 2013–2014 Carr tuli valituksi ensimmäiseen tähdistöön.

Yliopistokauden päätyttyä huhtikuussa 2014 varaamattomaksi pelaajaksi jäänyt Carr teki kaksivuotisen tulokassopimuksen NHL-seura Montreal Canadiensin kanssa. Syyskuisen harjoitusleirin jälkeen hänet lähetettiin AHL-farmiseura Hamilton Bulldogsiin. Carr pelasi ensimmäisen ammattilaiskautensa 2014–2015 kokonaan Bulldogsissa, jossa teki 76 ottelussa, 39 tehopistettä. Hän oli 24 osumallaan liigan eniten maaleja tehnyt tulokaspelaaja. Helmikuussa Carr valittiin kuukauden parhaaksi tulokkaaksi.

Kauden 2015–2016 aluksi Carr lähetettiin Canadiensin uuteen farmiseuraan St. John's IceCapsiin. Marraskuun lopulla hänet nostettiin ensimmäisen kerran NHL-kokoonpanoon. Hän iski ensimmäisen maalin ensimmäisen ottelunsa ensimmäisessä vaihdossa. 15. tammikuuta 2016 Carr lähetettiin takaisin AHL:ään, josta hänet nostettiin kuitenkin jo kuuden päivän päästä takaisin Canadiensiin.

## Tilastot

## Lähteet
* 
* 
* 

### Viitteet
Shock Skull

**Shock Skull** on suomalaisen speed metal -yhtye Rangerin EP-levy, joka julkaistiin 4. heinäkuuta 2014. Albumista julkaistiin rajoitetut 500:n kappaleen painokset sinisenä ja vihreänä vinyylilevynä, joista molemmat sisältävät julisteen.

## Kappaleet
;A-puoli
#

;B-puoli
#

## Kokoonpano
* Dimi – laulu, bassokitara
* Jaakko – kitara
* Mikael Haavisto – kitara
* Miko – rummut

+

* Samu Salovaara – grafiikka

## Arvostelut
* Imperiumi.net: 

## Aiheesta muualla
* 
* 

## Lähteet
Johan Falk: Soluttautuja

**Johan Falk: Soluttautuja** () on ruotsalainen jännityselokuva, joka on Johan Falk -elokuvasarjan 11. osa. Jakob Eklund näyttelee pääosaa Johan Falkia. Marraskuussa 2012 ilmestyneessä elokuvassa seurataan Ruotsin poliisin erikoisyksikössä työskentelevän Johan Falkin taistelua rikollisuutta vastaan.

## Näyttelijät
Arvot mekin ansaitsemme

**Arvot mekin ansaitsemme. Kansakunta, demokratia ja tasa-arvo** on Tiina Rosenbergin kirja vuodelta 2014.

## Lähteet

## Aiheesta muualla
* Abdulkarim, Maryan: Rasistinen Suomi oli ikävä yllätys. *Kansan Uutiset* 28.9.2014.
* Herkman, Juha: Taideyliopiston rehtori tekee pamfletissaan diagnoosia Euroopan ja Suomen tilasta. *Helsingin sanomat* 18.9.2014.
* Pikkarainen, Juha: Arvot mekin ansaitsemme. Yle Lappi 14.10.2014.
* Tossavainen, Jouni: Arvot mekin ansaitsemme . *Keskisuomalainen* 16.9.2014.
* Radio Helsingin vaalikahvit.
Knights of Darkness

**Knights of Darkness** on suomalaisen speed metal -yhtye Rangerin EP-levy, joka julkaistiin 6. syyskuuta 2013. Albumista julkaistiin rajoitettu 1000:n kappaleen painos.'

## Kappaleet
;A-puoli
#
#
#

;B-puoli
#
#

## Kokoonpano
;Yhtye
* Dimi – laulu, bassokitara
* Jaakko – kitara
* Veke – kitara
* Miko – rummut

;Tuotanto
* Tapio Lepistö – äänittäjä, miksaaja, masteroija
* Saku Tamminen – äänittäjä, miksaaja, masteroija
* Samu Salovaara – grafiikka, layout
* Emma Grönqvist – valokuvat
* Terne Toivainen – valokuvat

## Arvostelut
* Imperiumi: 9½/10

## Lähteet

## Aiheesta muualla
* 
* ''Knights of Darkness'' discogs.com -sivustolla
Moufida Tlatli

**Moufida Tlatli** (; 1947 – 7. helmikuuta 2021) oli tunisialainen elokuvaohjaaja ja -leikkaaja, jota pidetään yhtenä arabimaailman ja Afrikan tärkeimmistä naispuolisista elokuvantekijöistä. Hänet tunnetaan elokuvistaan *[[Palatsin hiljaisuus]]* (1994) ja *[[Miesten vuodenaika]]* (2000).

Tlatli syntyi Tunisian Sidi Bou Saidissa lähellä pääkaupunkia ja eli nuoruutensa vasta itsenäistyneessä maassa. Hän kannatti presidentti Habib Bourguibaa, joka maallisti Tunisiaa ja paransi naisten asemaa. Lukionsa elokuvakerhossa Tlatli näki muun muassa Bergmanin, Fellinin ja Rossellinin filmejä ja kiinnostui elokuvasta. Hän lähti Pariisiin opiskelemaan alaa (IDHEC, Institute des Hautes Etudes Cinématografiqies), mutta 1960-luvulla naispuolisia elokuvaopiskelijoita pyrittiin ohjaamaan kuvaussihteerin tai leikkaajan tehtäviin. Tlatli valmistui elokuvaleikkaajaksi 1968 ja sai paikan ORTF-televisioyhtiöstä. Vuonna 1972 hän palasi kotimaahansa Tunisiaan ja aloitti kaksi vuosikymmentä kestäneen leikkaajan uransa, jonka kuluessa hänestä tuli yksi arabimaiden arvostetuimmista alallaan. Férid Boughedir, jonka elokuva *[[Veden poika]]* (Halfaouine, 1995) on Tlatlin leikkaama, on kutsunut Tlatlia monen nuoren tunisialaisohjaajan ”isosiskoksi ja äidiksi”.

Vuonna 1994 valmistui Tlatlin esikoisohjaus *Palatsin hiljaisuus*, joka perustuu väljästi hänen äitinsä elämäntarinaan. Se toi hänelle Cannesissa esikoisohjaajien Kultainen kamera -palkinnon. Se palkittiin myös Bafta-gaalassa sekä Toronton ja Istanbulin elokuvajuhlilla. Vuoden 2000 elokuva *Miesten vuodenaika* perustuu Tlatlin yhdessä Nouri Bouzidin kanssa tekemään käsikirjoitukseen ja kertoo pääkaupungissa Tunisissa työssä olevien miesten aviovaimoista, jotka alkavat haluta syrjäiseltä saarelta miestensä mukaan pääkaupunkiin. Elokuva voitti pääpalkinnon (Institut du Monde Arabe Grand Prix) Pariisin arabielokuvien biennalessa 2000. Tlatlin kolmas ohjaustyö on vuonna 2004 valmistunut *Nadia et Sarra*.

## Filmografia
### Leikkaajana
* *Omar Gatlato* (1977)
* *Nahla* (1979)
* *Aziza* (1980)
* *Traversées* (1983)
* *El-haimoune* (Wanderers of the Desert; 1984)
* *Caméra arabe* (dokumentti; 1987)
* *Sama* (1988)
* *[[Veden poika]]* (*Halfawin, asfur al-sath*; Halfaouine – l’enfant des terrasses; 1990)
* *Samt el qusur* (1994)
* *H'Biba M'Sika* (1994)

### Käsikirjoittajana ja ohjaajana
* *[[Palatsin hiljaisuus]]* (*Samt el qusur*; 1994)
* *[[Miesten vuodenaika]]* (*Maussim al-riyal*; 2000) 
* *Nadia et Sarra* (2004)

## Lähteet
Saksela

**Saksela** on muun muassa seuraavien suomalaisten sukunimi:

* Eero Saksela (1937–2023), lääkäri, professori, Niilo Sakselan poika
* Janne Saksela (s. 1993), jalkapalloilija ja entinen lapsinäyttelijä
* Kalle Saksela (s. 1962), lääkäri ja virologian professori, Eero Sakselan poika
* Martti Saksela, vuoteen 1930 *Saxén* (1898–1977),  geologi ja malmintutkija, Niilo Sakselan veli
* Niilo Saksela, vuoteen 1930 *Saxén* (1909–1978), lääkäri, professorin arvonimi, Martti Sakselan veli
Johan Falk: National Target

**Johan Falk: National Target** on ruotsalainen elokuva, joka kuuluu Johan Falk -rikoselokuvasarjaan. *National Target* on elokuvasarjan kolmas osa. Pääroolia, Johan Falkia näyttelee Jakob Eklund. Samuli Edelmann näyttelee elokuvassa venäläistä rikollispomoa.

## Roolit